سکلیگر قبیلہ

سکلیگر دی گاڈی لوہار وانگ اکّ محنتی سلجھی ہوئی پکھیواس جاتی اے جو کانیا دیاں تیلاں دیاں پکھی وچ رہندی اے۔ ایہناں دا تعلق بازیگرا اتے لبانیاں نال ودھیرے لگدا اے پکھیواسا دے دسن مطابق اینا دے وڈیرے چار بھائی سن۔ دو دی اولاد بازی گر اتے باقی دو وچو اکّ دی لبانے تے دوجے دی سکلیگر ہوئی۔ سکلیگراں دا ایہہ وی کتھن اے کہ جد چھویں گرو ہرگوبند صاحب دے ویلے سکھا نوں ہتھیار دی لوڑ پئی تاں اوہناں ہتھیار لاہور دے مولاں بخش لوہار تو خریدے پر سکھا نوں پسند نہ آئے گرو پاسو آگیا پا کے سکھ پکھیواس ہتھیار بناؤن والیا نوں گرو جی پاس لے آئے گرو صاحب نے اہنا نوں ہتھیار بناؤن تے لایا۔ اکّ ہور روائت مطابق جد گرو گوبند سنگھ جی نے ایہناں نوں عقیدت نال تلواراں صقل کردیا ویکھیا تا ایہناں دا ناں سکلیگر قبیلہ دھر دتا گیا۔
## سکلیگر قبیلے دے کم
ایہہ مدت تو لوہے دے کم کردے چلے آ رہے ہن۔ تلواراں کھنڈے برچھے نیزے تیراں دیاں نوکاں آدی بناؤدے رہے ہن۔ جد انگریز سرکار نے ہتھیار بناؤن تے پابندی لا دتی تاں ایہناں نے گاڈی لہاراں وانگ بالٹی بالٹیاں دی مرمت تے لوہے دیا ٹوکریاں بناؤنیاں سورج کر دتیاں ہن ایہہ رمبے دفتراں تے کھیتی باڑی نال متعلق سند بناؤندے ہن۔
## سکلیگر قبیلے دا پہراوا
سکلیگر قبیلے دے مرد دھوتی چولا اتے ول دار   پگّ بنھدے سی۔ تیویاں گھگری چولی اتے سلوار-قمیض پاؤندیاں ہن۔ اس ٹپریواس شکلیگر گروہ دے پہراوے اپر ملتانی سبھیاچار دا وی اثر اے۔ سکھ سمودائے
لئی ہتھیار بناؤن والے شکلیگر ہن وی کچھہرا،چوڑی دار    پجامہ اتے چولا پاؤندے ہن۔
## سکلیگر قبیلے دیاں رسماں
***جم دیاں رسماں**:سکلیگر قبیلے وچ بچے دا جم قبیلے دی دائی ولوں گھر وچ ہی ہندا اے۔لڑکی نوں ایہہ لوک دیوی دا روپ سمجھدے ہن۔ لڑکا پیدا ہون دی صورت وچ اسنوں 'کل دا چراغ' سمجھ کے اچیچی خوشی منائی جاندی اے۔نوجات بچے نوں گھر دے کسے سیانے ولو 'گڑھ'دی گڑھتی دتی جاندی اے۔ بھوتاں -پیتاں توں رکھیا لئی سکلیگر لوک بچے دے گل وچ رتّ چنن دی لکڑ بنھ دیندے ہن۔ بچے دے جم تو تیجے دن گھڑولی دی رسم کرکے جنیپے والی عورت نوں قبیلے دیاں عورتاں ولوں چونکے چڑایا جاندا اے۔ گھڑولی دی رسم'خواجہ دیوتا'مطلب پانی دی حاضری وچ پوری کیتی جاندی اے اس جنیپے والی عورت نوں نہا دھیان کے پانی دیاں ست گڑویاں سر تے رکھکے چونکے چڑھایا جاندا اے۔ سدھی دا پرتیک ہون کرکے قبیلے دے لوک 'پانی دیوتا ' نوں خاص ترجیح دیندے ہن۔ گورجا دی پوجا ایہہ رسم وی چونکے چڑھاؤن والی رسم دا ہی اکّ حصہ اے۔اس رسم وچ بچے دے جم دی تھاں نوں سجا سنوار کے اتے نمّ دے پتے رکھے جاندے ہن۔ اس رسم وچ پروار دی مکھی عورت ولو گوہے دا آدمی اتے عورت مطلب جوڑا بنا کے اوہناں نوں کھواجے دی حاضری وچ متھا ٹیکیا جاندا اے۔ قبیلے وچ گوہے دے بنائے ہوئے اس پرتیکمئی جوڑے نوں گورجاں دا ناں دتا جاندا اے۔ اس رسم توں بعد لوجاہ بچے دے نویں پوائے جاندے ہن۔
***ویاہ دیاں رسماں**:سکھ سکلیگراں توں چھٹّ باقی قبیلے وچ روایتی رسماں جاری رہیاں ویاہ ویلے ستّ لاواں وچوں پہلیاں چار لاواں وچ لاڑاں اگے ہو کے لیندا اے پچھلیا تن لاواں لاڑی اگے ہو کے لیندی اے۔ گانا کھولن تے گوت کنالے توں پچھوں چھٹیاں کھیڈن دی رسم،کھوہ تے لجان دی ریت اتے گھڑولی دی رسم وی کیتی جاندی اے۔ سکلیگر قبیلے وچ ویاہ توں دوجے دن' گود بھرائی' دی رسم پوری کیتی جاندی اے۔
***ویاہ دیاں قسماں**
*پنّ ویاہ 
*کل پڑوسے ویاہ 
*وٹے سٹے ویاہ 
*کریوا ویاہ 

***موت دیاں رسماں**:سکلیگر قبیلے وچ کوئی وی موت ہون دی صورت وچ مرتک دی صورت وچ منجی تو ہیٹھا اتار دتا جاندا اے مرتک دی دیہہ نوں دھرتی تے لٹا کے اتے کوئی کپڑا تان دتا جاندا اے۔ مرتک دی دیہہ دے نیڑے نمّ دے پتے اتے انّ آدی رکھ کے دھوپھ دھکھا دتی جاندی اے۔ اس دے سرہانے اکّ آٹے دا بلداں ہویاں دیوا وی رکھیا جاندا اے اس مگروں قبیلے دے لوکاں ولوں مرکت دا سورج دی حاضری وچ سنسکار کر دتا جاندا اے۔سنسکار توں تن دن بعد مرتک دے پھلّ چگے جادے ہن۔سکلیگر لوک مرتک دے سوے تے ددھ دا چھٹا مار کے پھلّ چگدے ہن۔اجیہا سوے دی سدھی لئی کیتا جاندا اے۔ارداس کرن مگروں مرتک دے پھلّ چگے جاندے ہن۔ بعد وچ ایہہ پھلّ کسے ندی جاں نہر وچ وہا دتے جاندے ہن۔ سکلیگر لوکاں وچ ہردوار جاں کیرت پور   صاحب جان دا پرچلن نہ ماتر اے۔ سکلیگر قبیلے وچ سنسکار توں پہلاں مرتک دے مونہہ وچ کوئی نوم چھلاں پاؤن دا رواج اے۔ ایہہ وسواس اے مرتک اکّ وار پھر جم لویگا۔ پھر توں جیون دے سگن منائیگا۔ اسدا تعلق جیون دی گتیشیلتا نال اے۔ سکلیگر قبیلے وچ تیجے دن بھنگ دی رسم ہندی اے۔

## ہورویکھو
*بوریا قبیلہ
*قبائلی سبھیاچار
*بدیا قبیلہ

## حوالے

گٹھ:قوم قبیلےگٹھ:پنجاب دے قبیلے